สะพานมิตรภาพเกาหลี-รัสเซีย

สะพานมิตรภาพเกาหลี–รัสเซีย (เกาหลี: 조선 로씨야 우정의 다리 Chosŏn–Rossiya Ujŏngŭi Dali, รัสเซีย: Мост Дружбы, อักษรโรมัน: Most Druzhby; อังกฤษ: Korea–Russia Friendship Bridge) เป็นสะพานรางรถไฟข้ามแม่น้ำตูเมน สร้างขึ้นในปี ค.ศ. 1959 เพื่อทดแทนสะพานไม้ชั่วคราว ตั้งอยู่ที่ปลายน้ำจากจุดสามเหลี่ยมจีน–เกาหลีเหนือ–รัสเซีย สะพานนี้เป็นจุดผ่านแดนแห่งเดียวบนความยาว 17 กิโลเมตรของพรมแดนเกาหลีเหนือ–รัสเซีย มีการวางแผ่นไม้ระหว่างราง ทำให้ยานพาหนะสามารถข้ามถนนได้โดยการจัดการพิเศษ แต่ส่วนใหญ่ใช้เป็นสะพานรางรถไฟ ระบบรางเป็นระบบรถไฟทางผสมเนื่องจากระบบรถไฟของรัสเซียใช้ขนาดความกว้างรางรถไฟ 1,520 มิลลิเมตร (4 ft 11 27⁄32 in) ในขณะที่ระบบรางของเกาหลีเหนือใช้ 1,435 มิลลิเมตร (4 ft 8 1⁄2 in) สะพานนี้ให้บริการโดยสถานีรถไฟคาซันบนดินแดนของรัสเซียและสถานีทูมันกังบนฝั่งแม่น้ำของเกาหลีเหนือ การใช้สะพานถูกระงับเนื่องจากการระบาดของโควิด-19 โดยกลับมาใช้อีกครั้งในเดือนพฤศจิกายน ค.ศ. 2022 อ้างอิง แหล่งข้อมูลอื่น